Πανελλαδική Ομοσπονδία

Ειδικού Τεχνικού Εργαστηριακού Προσωπικού (Π.Ο.Ε.Τ.Ε.Π.) - Α.Ε.Ι.

Πανεπιστήμιο Πατρών - Τμήμα Μηχανολόγων & Αεροναυπηγών Μηχανικών – Εργαστήριο Τεχνολογίας & Αντοχής Υλικών - Καρβέλης Στέφανος, Πρόεδρος, Τηλ. 2601969480, FAX 2610997204, Κιν. 6947170797, karvelis@upatras.gr
Εθνικό και Καποδιστριακό Πανεπιστήμιο Αθηνών – Τμήμα Μαθηματικών– Εργαστήριο Η/Υ- Κουνιά Σοφία, Γενική Γραμματέας, Tηλ. 2107276463, Kιν.  6972845132, sophia@math.uoa.gr

Πάτρα, 10  Νοέμβρη 2015
               αρ. πρωτ. : 160
προς 

τους Συλλόγους – Μέλη της ΠΟΕΤΕΠ ΑΕΙ
Η ΠΟΕΤΕΠ καλεί τους Συλλόγους ΕΤΕΠ σε όλα τα Ιδρύματα της χώρας σε συναγερμό. Μέσα στον κυκεώνα των νέων μέτρων βρίσκεται και το Ασφαλιστικό! Αυξήσεις στα όρια ηλικίας, νέες μειώσεις και εξισώσεις προς τα κάτω σε συντάξεις και δικαιώματα, σε χτύπημα της Υγείας και της πρόνοιας, της προστασίας από τον επαγγελματικό κίνδυνο, σε απαλλαγή του κράτους και της εργοδοσίας από τα δήθεν βάρη του ασφαλιστικού. Το ζήτημα της Κοινωνικής Ασφάλισης αφορά το σύνολο των εργαζομένων. Καμιά κατηγορία, κανένας κλάδος δεν θα διασωθεί μόνος του.
Τα μέτρα πρέπει να επιστραφούν ως απαράδεκτα. Είναι μέτρα πρωτοφανούς σκληρότητας, συνεχίζουν και ολοκληρώνουν την επίθεση στα ασφαλιστικά και συνταξιοδοτικά δικαιώματα, με στόχο την πλήρη διάλυση του όποιου κοινωνικού χαρακτήρα της Ασφάλισης έχει απομείνει. Μεταφέρουν το σύνολο του κόστους της ασφάλισης, της υγείας, της εκπαίδευσης, της σύνταξης στους εργαζομένους. Εντάσσονται στην στρατηγική που χαράχτηκε εδώ και χρόνια, προ κρίσης, για την αύξηση της καπιταλιστικής κερδοσκοπίας και κερδοφορίας σε βάρος κάθε κατηγορίας εργαζομένων. Η συγκυρία αξιοποιείται ως πρόσχημα για την υλοποίησή τους. Δεν είναι μέτρα για να ξεπεραστεί μια "δυσκολία" αλλά μόνιμα.
Η ΠΟΕΤΕΠ καλεί τους Συλλόγους ΕΤΕΠ να προχωρήσουν άμεσα σε Γενικές Συνελεύσεις. Να υπερασπιστούν τα μισθολογικά/ασφαλιστικά δικαιώματα και να απορρίψουν τα μέτρα Κυβέρνησης-ΕΕ-ΔΝΤ και της "εργαλειοθήκης του ΟΟΣΑ". Να εισηγηθούν την προκήρυξη προειδοποιητικής απεργίας στις 12 Νοέμβρη και να εργαστούν για την επιτυχία της. Να διεκδικήσουμε:
1. Κάλυψη του συνόλου των εκπαιδευτικών και ερευνητικών αναγκών αποκλειστικά από τον κρατικό προϋπολογισμό. Κάλυψη των ελλείψεων της δημόσιας εκπαίδευσης (μόνιμο προσωπικό σε όλους τους κλάδους, υλικοτεχνική υποδομή, δωρεάν παροχή βιβλίων και συγγραμμάτων, σίτιση-στέγαση για όλους, κ.α). Κάλυψη όλων των απωλειών από το "κούρεμα" των αποθεματικών των ΑΕΙ. Καμία "δέσμευση" των ταμειακών υπόλοιπων των Ιδρυμάτων και των αποθεματικών των ασφαλιστικών ταμείων.

2. Διαγραφή των χρεών των ΑΕΙ και ΤΕΙ για ηλεκτρισμό, νερό, αέριο, τηλέφωνο.

3. Άμεση επιστροφή των μέχρι τώρα μισθολογικών απωλειών. Καμία περικοπή σε εφάπαξ/συντάξεις. Καμία αύξηση στα όρια ηλικίας.
4. Να εκδοθούν τα Π.Δ που αφορούν τον κλάδο. Απόδοση σε όλα τα μέλη ΕΤΕΠ των Μ.Κ και των αναδρομικών. Ξεπάγωμα των εξελίξεων και μετατάξεων. Νέο μισθολόγιο βασισμένο στο πανεπιστημιακό, κλιμακούμενο αναλογικά με άξονες: α) κατάργηση του επιδοματικού χαρακτήρα με ενσωμάτωση όλων των επιδομάτων στο βασικό μισθό, β) αναγκαίες  αυξήσεις για αξιοπρεπή διαβίωση και επιστημονική ενημέρωση, γ) καθιέρωση της σύνταξης στο 80% του μισθού του τελευταίου εργασιακού έτους, δ) αξιοπρεπή δωρεάν και χωρίς χαράτσια ιατροφαρμακευτική περίθαλψη σε αναβαθμισμένο δημόσιο σύστημα Υγείας.
5. Διορισμοί μελών ΕΤΕΠ οργανικές-μόνιμες θέσεις σε ακαδημαϊκές μονάδες, που καλύπτουν τις εκρηκτικές ανάγκες των Ιδρυμάτων.
6. Να καταργηθεί το αντιδραστικό νομοθετικό πλαίσιο που διέπει τα ΑΕΙ (ν.4009/11,4076/12,κτλ). Να μην εφαρμοστούν οι αντιδραστικές αναδιαρθρώσεις στα ΑΕΙ που στοχεύουν στην διαμόρφωση ευέλικτων αναλώσιμων εργαζόμενων, πηγή φτηνής εργατικής δύναμης.
7. Να απαλειφθεί κάθε δυνατότητα επιχειρηματικής δραστηριότητας και δημιουργίας εταιρειών οποιουδήποτε τύπου στα πανεπιστήμια.
8. Να μην επιτρέπεται η λειτουργία ιδιωτικών πανεπιστημίων υπό μορφή κολεγίων, να καταργηθεί το "εθνικό πλαίσιο" επαγγελματικών προσόντων, να μην εφαρμοστεί η εξίσωση των τρίχρονων σπουδών με τις τετράχρονες και πεντάχρονες των ΑΕΙ.
9. Να παρθούν μέτρα ώστε να μην εγκαταλείψει κανένας φοιτητής τις σπουδές του για οικονομικούς λόγους. Άμεση οικονομική ενίσχυση της φοιτητικής μέριμνας και της δωρεάν διανομής συγγραμμάτων. Δωρεάν στέγαση-σίτιση για όλους όσους σπουδάζουν μακριά από τις οικογένειές τους. Κατάργηση κάθε μορφής διδάκτρων σε οποιοδήποτε επίπεδο. Παροχή υποτροφιών για όλους τους υποψήφιους διδάκτορες.
10. Δραστική αύξηση των δημοσίων δαπανών με ισότιμη χρηματοδότηση της έρευνας από το ΥΠΠΕΘ, για όλες τις επιστήμες. Συμβάσεις ορισμένου χρόνου με πλήρη εργασιακά δικαιώματα στους ερευνητές και κατάργηση των συμβάσεων έργου.
για το Δ.Σ. της Ομοσπονδίας

